ગુજરાતી ભાષામાં લખાયેલી પહેલી આત્મકથાના 151 વર્ષ થયાની ઉજવણી રાજકોટમાં કંઇક અનોખી રીતે જ થઇ. ‘હું આત્મકથા છું’ નામે યોજાયેલી નવતર નાટ્ય પ્રસ્તુતિમાં પાંચ આત્મકથાના લેખકોએ દર્શકોની સામે પોતાની આત્મકથાની ‘જ્વલંત’ પ્રસ્તુતિ કરી. કાર્યક્રમમાં મેદની હકડેઠઠ જામી હતી અને હેમુ ગઢવી હોલના મિનિ થિયેટરમાં પગ મૂકવાની જગ્યા નહોતી રહી. કાર્યક્રમ શરૂ થાય તે પહેલાં જ હાઉસફૂલનું બોર્ડ મારવું પડ્યું. કેટલાયે વીઆઇપીઓએ બહાર છેલ્લે ઊભા રહીને કાર્યક્રમની ઝલક માણી.